Дадатак 1

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ НА І СТУПЕНІ АГУЛЬНАЙ СЯРЭДНЯЙ АДУКАЦЫІ**

**1. Вучэбныя праграмы**

У 2025/2026 навучальным годзе выкарыстоўваюцца вучэбныя праграмы па вучэбных прадметах, зацверджаныя Міністэрствам адукацыі Рэспублікі Беларусь у 2025 годзе.

Усе вучэбныя праграмы размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*.*

У вучэбную праграму па вучэбным прадмеце **«Русская литература (литературное чтение)»** для IV класа ўнесены наступныя змены:

удакладнены пералік твораў для чытання і вывучэння ў класе і для пазакласнага чытання;

скарэктаваны час для чытання і вывучэння твораў у класе і для пазакласнага чытання.

**2. Вучэбныя выданні**

Інфармацыя аб пераліку вучэбных выданняў, якія будуць выкарыстоўвацца ў адукацыйным працэсе ў 2025/2026 навучальным годзе, размешчана на нацыянальным адукацыйным партале: [*https://adu.by*](https://adu.by)*/* *[Галоўная / Адукацыйны працэс. 2024/2025 навучальны год / Агульная сярэдняя адукацыя / Пералікі вучэбных выданняў](https://adu.by/ru/homeru/obrazovatelnyj-protsess/obshchee-srednee-obrazovanie/perechni-uchebnykh-izdanij.html).*

Электронныя версіі вучэбных дапаможнікаў, якія будуць выкарыстоўвацца ў 2025/2026 навучальным годзе, размешчаны на нацыянальным адукацыйным партале *(*[*http://e-padruchnik.adu.by*](http://e-padruchnik.adu.by/)*).*

Інфармацыя аб пераліку перавыдадзеных падручнікаў і вучэбных дапаможнікаў, а таксама інфармацыя аб зменах і дапаўненнях у перавыдадзеных да 2025/2026 навучальнага года падручніках і вучэбных дапаможніках размешчана на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html).

Падрыхтаваны электронныя хрэстаматыі для пазакласнага чытання (II-IV класы), якія размешчаны на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html).

**Звяртаем увагу**, што дадатковыя матэрыялы, размешчаныя ў падручніках і вучэбных дапаможніках пад QR-кодам, выкарыстоўваюцца толькі па жаданні вучняў пры падрыхтоўцы дамашніх заданняў.

Да 2025/2026 навучальнага года **падрыхтаваны новыя выданні для настаўнікаў:**

Антонава, Н. У. Беларуская мова ў 1 класе : вучэбна-метадычны дапаможнік для настаўнікаў устаноў адукацыі, якія рэалізуюць адукацыйныя праграмы агульнай сярэдняй адукацыі, з рускай мовай навучання і выхавання / Н. У. Антонава, Г. А. Галяш. – Мінск : Акадэмія адукацыі, 2025.

Муравьева, Г. Л. Математика в 1 классе : учебно-методическое пособие для учителей учреждений образования, реализующих образовательные программы общего среднего образования, с русским языком обучения и воспитания : в 2 ч. / Г. Л. Муравьева [и др.]. – Минск : Академия образования, 2025. – Ч. 1.

Муравьева, Г. Л. Математика в 1 классе : учебно-методическое пособие для учителей учреждений образования, реализующих образовательные программы общего среднего образования, с русским языком обучения и воспитания : в 2 ч. / Г. Л. Муравьева [и др.]. – Минск : Академия образования, 2025. – Ч. 2.

Мураўёва, Г. Л. Матэматыка ў 1 класе : вучэбна-метадычны дапаможнік для настаўнікаў устаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання : у 2 ч. / Г. Л. Мураўёва [і інш.]. – Мінск : Акадэмія адукацыі, 2025. – Ч. 1.

Мураўёва, Г. Л. Матэматыка ў 1 класе : вучэбна-метадычны дапаможнік для настаўнікаў устаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання : у 2 ч. / Г. Л. Мураўёва [і інш.]. – Мінск : Акадэмія адукацыі, 2025. – Ч. 2.

Трафимова, Г. В. Человек и мир в 1 классе : учебно-методическое пособие для учителей учреждений образования, реализующих образовательные программы общего среднего образования, с русским языком обучения и воспитания / Г. В. Трафимова, С. А. Трафимов. – Минск : Академия образования, 2025.

Трафімава, Г. У. Чалавек і свет у 1 класе : вучэбна-метадычны дапаможнік для настаўнікаў устаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / Г. У. Трафімава, С. А. Трафімаў. – Мінск : Акадэмія адукацыі, 2025.

Довнар, Л. А. Человек и мир. 1–3 классы. Дидактический материал : учебное наглядное пособие для учреждений образования, реализующих образовательные программы общего среднего и специального образования, с белорусским и русским языками обучения и воспитания / Л. А. Довнар. – Минск : Адукацыя і выхаванне, 2025.

Аброськина, Т. Ю. Основы безопасности жизнедеятельности в 3 классе : учебно-методическое пособие для учителей учреждений образования, реализующих образовательные программы общего среднего образования, с русским языком обучения и воспитания / Т. Ю. Аброськина [и др.]. – Минск : Адукацыя і выхаванне, 2025.

Аброськіна, Т. Ю. Асновы бяспекі жыццядзейнасці ў 3 класе : вучэбна-метадычны дапаможнік для настаўнікаў устаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / Т. Ю. Аброськіна [і інш.]. – Мінск : Адукацыя і выхаванне, 2025.

Антипова, М. Б. Русский язык в 4 классе : учебно-методическое пособие для учителей учреждений образования, реализующих образовательные программы общего среднего образования, с белорусским и русским языками обучения и воспитания / М. Б. Антипова [и др.]. – Минск : Академия образования, 2025.

Поўная інфармацыя аб вучэбна-метадычным забеспячэнні адукацыйнага працэсу на І ступені агульнай сярэдняй адукацыі ў 2025/2026 навучальным годзе размешчана на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*.*

**Рабочыя сшыткі на друкаванай аснове не з’яўляюцца абавязковымі для выкарыстання вучнямі, за выключэннем рабочага сшытка па матэматыцы для I класа. Настаўнік не мае права патрабаваць набыцця рабочых сшыткаў на друкаванай аснове.**

**3. Асаблівасці арганізацыі адукацыйнага працэсу**

Пры арганізацыі адукацыйнага працэсу настаўнік абавязаны кіравацца патрабаваннямі вучэбных праграм па вучэбных прадметах, на аснове якіх ён распрацоўвае каляндарна-тэматычнае і паўрочнае планаванне з улікам рэальных умоў навучання і выхавання ў канкрэтным класе.

У вучэбных праграмах змяшчаюцца патрабаванні да вынікаў вучэбнай дзейнасці вучняў. Не дапускаецца прад’яўленне да вучняў патрабаванняў, якія не прадугледжаны вучэбнымі праграмамі.

**Звяртаем увагу**, што пры правядзенні навучальных работ па развіцці звязнага вуснага і пісьмовага маўлення (пераказы) і кантрольных дыктантаў, кантрольных спісванняў, кантрольных слоўнікавых дыктантаў варта прытрымлівацца аб’ёмаў, указаных уДадатках 2, 3 «Метадычных рэкамендацый па фарміраванні культуры вуснага і пісьмовага маўлення ва ўстановах адукацыі, якія рэалізуюць адукацыйныя праграмы агульнай сярэдняй адукацыі».

Пры правядзенні кантрольнага слоўнікавага дыктанта ў першай чвэрці або ў першым паўгоддзі бягучага навучальнага года могуць выкарыстоўвацца слоўнікавыя словы, вывучаныя ў папярэднім навучальным годзе.

Навучанне ў I класе пачынаецца з вучэбнага прадмета «Уводзіны ў школьнае жыццё», які вывучаецца на працягу першых 20 вучэбных дзён у межах агульнай колькасці вучэбных гадзін, вызначаных тыпавым вучэбным планам агульнай сярэдняй адукацыі.

Акрамя вучэбных заняткаў па вучэбным прадмеце «Уводзіны ў школьнае жыццё», праводзяцца вучэбныя заняткі па вучэбных прадметах «Фізічная культура і здароўе», «Музыка». Астатнія вучэбныя прадметы, вызначаныя тыпавым вучэбным планам агульнай сярэдняй адукацыі, вывучаюцца па завяршэнні засваення вучэбнага прадмета «Уводзіны ў школьнае жыццё».

Па вучэбным прадмеце «Навучанне грамаце» ў класным журнале афармляюцца дзве асобныя старонкі: навучанне грамаце (навучанне чытанню), навучанне грамаце (навучанне пісьму).

**Рэалізацыя ў адукацыйным працэсе выхаваўчага патэнцыялу вучэбных прадметаў**

Звяртаем увагу, што Дырэктывай Прэзідэнта Рэспублікі Беларусь № 12 ад 9 красавіка 2025 г. «Аб рэалізацыі асноў ідэалогіі беларускай дзяржавы» зацверджаны асновы ідэалогіі беларускай дзяржавы. Адукацыя вызначана адной з прыярытэтных сфер, у якіх ідэалагічная работа знаходзіцца пад асаблівым кантролем дзяржавы.

Рэалізацыя ў адукацыйным працэсе выхаваўчага патэнцыялу вучэбных прадметаў будзе садзейнічаць вырашэнню асноўных задач ідэалагічнай работы, сярод якіх – прапаганда дасягненняў Рэспублікі Беларусь, выхаванне патрыятызму, павышэнне асабістай культуры і сацыяльнай адказнасці, выхаванне маральна-псіхалагічных якасцей, якія матывуюць на рашэнне задач паспяховага развіцця краіны.

Метадычныя рэкамендацыі па рэалізацыі ў адукацыйным працэсе выхаваўчага патэнцыялу вучэбных прадметаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*.*

Улічваючы вялікі выхаваўчы патэнцыял экскурсій, значную колькасць экскурсійных аб’ектаў і турыстычных маршрутаў мясцовага значэння, рэкамендуецца прадоўжыць выкарыстанне гэтай формы работы па прынцыпе тэрытарыяльнай даступнасці. З гэтай мэтай распрацаваны **Пералік экскурсійных аб’ектаў і турыстычных маршрутаў**, рэкамендаваных для наведвання вучнямі ў рамках правядзення вучэбных і факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах.

Эфектыўнай формай арганізацыі адукацыйнага працэсу з’яўляецца правядзенне ўрокаў у музеі. Урокі могуць праводзіцца на базе музейных экспазіцый з экскурсійным суправаджэннем супрацоўнікаў музеяў. У адпаведнасці са зместам дзеючых музейных экспазіцый распрацаваны пералік тэм для правядзення вучэбных заняткаў у форме экскурсій.

Названыя вышэй пералікі размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess/obshchee-srednee-obrazovanie/metodicheskie-rekomendatsii-ukazaniya.html)*.*

Пры арганізацыі адукацыйнага працэсу на I ступені агульнай сярэдняй адукацыі неабходна кіравацца інструктыўна-метадычным пісьмом Міністэрства адукацыі Рэспублікі Беларусь «Аб вывучэнні ва ўстановах агульнай сярэдняй адукацыі матэрыялаў аб генацыдзе беларускага народа ў гады Вялікай Айчыннай вайны» *(*[*https://adu.by*](https://adu.by)*/* [*Галоўная / Інфармацыя для педагогаў / Расследаванне крымінальнай справы аб генацыдзе беларускага народа*](https://adu.by/ru/pedagogam/rassledovanie-ugolovnogo-dela-o-genotside.html)*).*

**Фарміраванне функцыянальнай адукаванасці**

Фарміраванне функцыянальнай адукаванасці ў вучняў сродкамі вучэбнага прадмета прадугледжвае мэтанакіраванае развіццё ўніверсальных кампетэнцый (універсальных вучэбных дзеянняў), неабходных для эфектыўнага прымянення і набыцця ведаў, уменняў і навыкаў у розных сферах жыццядзейнасці.

Ключавая роля ў фарміраванні функцыянальнай адукаванасці належыць дыдактычным заданням, у аснову якіх пакладзены вучэбныя сітуацыі практыка-арыентаванага характару, якія не змяшчаюць гатовых узораў і алгарытмаў рашэння. Для іх паспяховага выканання патрабуецца інтэграцыя міжпрадметных ведаў і ўменняў, а таксама авалоданне ўніверсальнымі вучэбнымі дзеяннямі, якія ўключаюць навыкі пошуку, апрацоўкі, інтэрпрэтацыі і ацэнкі інфармацыі. З гэтай мэтай у адукацыйны працэс мэтазгодна ўключаць заданні, накіраваныя на фарміраванне наступных уменняў:

здабываць і выкарыстоўваць для розных мэт інфармацыю з тэкставых і графічных крыніц;

вызначаць агульныя і адметныя характарыстыкі аб’ектаў або з’яў, якія вывучаюцца;

фармуляваць гіпотэзы на аснове ўстанаўлення аналогій паміж малавывучанымі і добра вядомымі аб’ектамі;

прымяняць прыёмы мадэлявання для вырашэння пазнавальных задач;

фармуляваць аргументаваныя высновы на аснове ўжо гатовых эмпірычных даных;

знаходзіць аптымальныя шляхі вырашэння праблемных сітуацый, якія ўзнікаюць у рэальным жыцці і іншыя.

Прыклады падобных заданняў уключаны ў дапаможнікі серыі «Учимся учиться».

Падрыхтавана серыя вучэбна-метадычных комплексаў (ВМК) факультатыўных заняткаў па фарміраванні функцыянальнай адукаванасці вучняў з дапамогай арганізацыі праектнай дзейнасці. ВМК факультатыўных заняткаў размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-iii-iv-klassov.html)*.*

Для правядзення **факультатыўных заняткаў** у 2025/2026 навучальным годзе выкарыстоўваюцца вучэбныя праграмы факультатыўных заняткаў, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html).

Факультатыўныя заняткі ў I класе праводзяцца з 1 верасня.

**Ацэнка вынікаў вучэбнай дзейнасці вучняў**

Парадак правядзення бягучай, прамежкавай і выніковай атэстацыі, нормы ацэнкі вынікаў вучэбнай дзейнасці вучняў па вучэбных прадметах вызначаюцца Правіламі правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджанымі пастановай Міністэрства адукацыі Рэспублікі Беларусь ад 11 ліпеня 2022 г. № 184 (са змяненнямі ад 21 лютага 2025 г.).

**Звяртаем увагу**, што бягучая атэстацыя вучняў I–II класаў па ўсіх вучэбных прадметах, вучняў III–IV класаў па вучэбных прадметах «Музыка», «Выяўленчае мастацтва», «Працоўнае навучанне», «Фізічная культура і здароўе», «Асновы бяспекі жыццядзейнасці» ажыццяўляецца на змястоўна-ацэначнай аснове, якая прадугледжвае славесную ацэнку вынікаў вучэбнай дзейнасці вучняў без выстаўлення адзнак.

Прамежкавая атэстацыя па вучэбных прадметах «Музыка», «Працоўнае навучанне» ў I–IV класах, «Выяўленчае мастацтва», «Асновы бяспекі жыццядзейнасці» ў II–IV класах можа праводзіцца за паўгоддзе. Па вучэбных прадметах «Фізічная культура і здароўе» ў I–IV класах, «Выяўленчае мастацтва» ў I класе прамежкавая атэстацыя праводзіцца за кожную чвэрць.

Пры ажыццяўленні прамежкавай атэстацыі, атэстацыі вучняў па выніках навучальнага года ў I–II класах па ўсіх вучэбных прадметах, у III–IV класах па вучэбных прадметах «Музыка», «Выяўленчае мастацтва», «Працоўнае навучанне», «Фізічная культура і здароўе», «Асновы бяспекі жыццядзейнасці» выкарыстоўваюцца запісы: «засвоіў(-ла)», «не засвоіў(-ла)» (магчыма скарачэнне «засв.», «не засв.»).

**Звяртаем увагу**, што з 1 верасня 2025 года ўступае ў сілу пастанова Міністэрства адукацыі Рэспублікі Беларусь ад 21 лютага 2025 г. № 43, згодна з якой унесены змены ў пастанову Міністэрства адукацыі Рэспублікі Беларусь ад 11 ліпеня 2022 г. № 184 «Аб атэстацыі вучняў пры засваенні зместу адукацыйных праграм агульнай сярэдняй адукацыі» і, адпаведна, у Метадычныя ўказанні па арганізацыі кантролю і ацэнкі вынікаў вучэбнай дзейнасці вучняў па вучэбных прадметах пры засваенні зместу адукацыйных праграм агульнай сярэдняй адукацыі, прымяненню норм ацэнкі вынікаў вучэбнай дзейнасці вучняў па вучэбных прадметах «Беларуская мова» і «Русский язык», а менавіта:

1. Скарэктакаваны нормы ацэнкі слоўнікавага дыктанта.

2. Пункт 2 у заўвагах да табліц 3, 6 выкладзены ў наступнай рэдакцыі: пры ацэнцы вынікаў вучэбнай дзейнасці вучняў у кантрольных і тэматычных самастойных работах тры і больш выпраўленні лічацца за адну памылку.

Метадычныя ўказанні па арганізацыі кантролю і ацэнкі вынікаў вучэбнай дзейнасці вучняў па вучэбных прадметах пры засваенні зместу адукацыйных праграм агульнай сярэдняй адукацыі, прымяненню норм ацэнкі вынікаў вучэбнай дзейнасці вучняў па вучэбных прадметах «Беларуская мова» і «Русский язык» размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess/obshchee-srednee-obrazovanie/metodicheskie-rekomendatsii-ukazaniya.html).

**Змястоўна-ацэначная аснова атэстацыі** вучняў прадугледжвае выяўленне індывідуальнай дынамікі засваення вучнем ведаў і ўменняў па вучэбных прадметах і **выключае** параўнанне вучняў паміж сабой. Індывідуальная дынаміка развіцця вучня і ступень засваення ім ведаў і ўменняў вызначаюцца ў супастаўленні з яго ж вынікамі, атрыманымі ў папярэдні перыяд навучання.

Ва ўмовах навучання на змястоўна-ацэначнай аснове прымяняюцца разгорнутыя ацэначныя меркаванні, якія адлюстроўваюць ступень засваення ведаў і ўменняў па вучэбных прадметах, а таксама індывідуальны ўзровень развіцця вучня. Любую знешнюю ацэнку, атрыманую ад педагога, вучань успрымае як заахвочванне або пакаранне, станоўчыя ці адмоўныя адносіны да яго. У сувязі з гэтым **недапушчальна ў якасці знакаў ацэнкі ўвядзенне эмацыянальных атрыбутаў** – сонейка, смайлікаў, казачных герояў або людзей, якія праяўляюць радасць, сум ці іншыя эмоцыі. Такія знакі перадаюць вучням эмацыянальны зарад і не ўспрымаюцца імі гэтак жа нейтральна, як, напрыклад, знакі «+» і «–», якія паказваюць на адсутнасць або наяўнасць памылак у рабоце. **Недапушчальнай таксама з’яўляецца замена адзнак іншымі знешнімі атрыбутамі** (зорачкамі, кветачкамі, сцяжкамі і іншым), паколькі пры гэтым функцыю адзнакі бярэ на сябе дадзены прадметны знак і стаўленне вучня да яго ідэнтычнае стаўленню да адзнакі.

На працягу ўсяго перыяду безадзнакавага навучання педагог мэтанакіравана працуе над фарміраваннем у вучняў навыкаў самаацэнкі вынікаў вучэбнай дзейнасці. У адукацыйным працэсе павінны быць прадстаўлены як кантрольна-ацэначная дзейнасць педагога, так і кантрольна-ацэначная дзейнасць вучняў у адносінах адзін да аднаго (узаемакантроль і ўзаемаацэнка), самакантроль, самаацэнка вучняў.

Вынікі кантрольна-ацэначнай дзейнасці могуць выражацца ў рознай форме: славеснай (кароткія і разгорнутыя ацэначныя меркаванні), графічнай (напрыклад, лінейкі самаацэнкі і інш.), знакавай (знакі «+»,«–»).

На кожным уроку педагог славесна ацэньвае вынікі вучэбнай дзейнасці вучняў, звяртаючыся да ўсяго класа або да асобных вучняў. Прыклады славесных ацэначных меркаванняў педагога: «Малайчына! Ты правільна рашыў задачу»; «Вельмі добра! Ты акуратна выканаў работу»; «Твая работа вартая высокай ацэнкі»; «Сёння ты выканаў работу без памылак. Працаваў цалкам самастойна. Выдатна!»; «Пахвальна! Ты сам выправіў памылку ў сваёй рабоце і растлумачыў, як рашаў задачу»; «Выдатна! Вы ўсе вельмі стараліся, выконваючы гэта практыкаванне» і іншыя.

Для ўсведамлення вучнямі крытэрыяў ацэнкі педагог выкарыстоўвае прыём «аналіз узору». Настаўнік дае разгорнутую змястоўную ацэнку розных відаў дзейнасці, на аснове якой у ходзе калектыўнага абмеркавання выдзяляюцца патрабаванні, што прад’яўляюцца да таго ці іншага задання, фіксуюцца крытэрыі, раскрываецца іх змест. Напрыклад, крытэрыі ацэнкі вуснага адказу – правільнасць адказу, паўната, наяўнасць прыкладаў; крытэрыі ацэнкі практычных дзеянняў – правільнасць выканання кожнага дзеяння, захаванне патрэбнага парадку дзеянняў, самастойнасць выканання; крытэрыі ацэнкі пісьмовага практыкавання – адсутнасць памылак, правільнасць выканання ўсіх заданняў, акуратнасць.

Першапачаткова педагог выкарыстоўвае ацэначныя меркаванні, у якіх адлюстравана адпаведнасць вынікаў дзейнасці вучняў толькі па якім-небудзь адным крытэрыі ацэнкі. У далейшым ён аб’ядноўвае ацэначныя меркаванні ў звязнае выказванне, абапіраючыся на структуру тэксту-разважання (тэзіс – доказ – вывад).

Самая распаўсюджаная графічная форма фіксацыі вынікаў вучэбнай дзейнасці вучняў – лінейка самаацэнкі. Для ацэнкі выкананай работы з дапамогай лінейкі самаацэнкі настаўнік разам з вучнямі вызначае паказчыкі, па якіх гэта праца будзе ацэньвацца, напрыклад: адпаведнасць узору, адсутнасць памылак і іншыя. Паказчыкаў не павінна быць многа, паколькі для кожнага з іх неабходна асобная лінейка. Пачынаць навучанне варта з выкарыстання толькі аднаго паказчыка, выразна сфармуляванага і зразумелага вучням. Пасля вызначэння паказчыка педагог прапануе самастойна праверыць сваю работу і ацаніць атрыманы вынік з выкарыстаннем лінейкі самаацэнкі. Вучні ацэньваюць работу і ставяць умоўны знак на лінейцы. Пры гэтым выконваецца нязменнае патрабаванне: самаацэнка вучня апераджае ацэнку педагога. Пасля таго як вучні ажыццявілі самаацэнку, педагог правярае работу і ставіць свой значок на лінейцы. Калі самаацэнка вучня і ацэнка педагога супадаюць, то значок вучня абводзіцца ў кружок; калі не супадаюць, педагог ставіць на лінейцы свой значок вышэй або ніжэй за значок вучня.

Для фіксацыі вынікаў кантрольна-ацэначнай дзейнасці можна выкарыстоўваць знакі «+», «–», «?». Калі работа выканана правільна, без памылак, ставіцца знак «+». Калі ў рабоце выяўлены памылкі, ставіцца знак «–». Калі, ацэньваючы сваю работу, вучань не ведае, правільна яна выканана ці не, сумняваецца, ёсць у працы памылкі ці не, ставіцца знак «?».

Для ажыццяўлення пераемнасці ў кантрольна-ацэначнай дзейнасці пры пераходзе да 10-бальнай сістэмы ацэнкі ў III класе неабходна прадоўжыць работу па фарміраванні адэкватнай самаацэнкі вучняў, пазнаёміць іх з крытэрыямі і паказчыкамі выстаўлення адзнак па ўсіх вучэбных прадметах, суправаджаць выстаўленне адзнак у балах славесным каментарыем настаўніка.

Педагог можа фіксаваць ступень засваення вучнямі вучэбнага матэрыялу ў выглядзе табліц на асобных лістах або ў спецыяльных журналах, сшытках. Дапушчальна электронная форма фіксацыі вынікаў вучэбнай дзейнасці вучняў. Педагог самастойна вызначае форму вядзення сваіх рабочых запісаў і выбар умоўных знакаў.

Для ажыццяўлення кантролю і ацэнкі вынікаў вучэбнай дзейнасці кожнага вучня настаўнік вядзе сістэматычны ўлік засваення вучнямі ведаў, уменняў і навыкаў, якія ўнесены ў асноўныя патрабаванні вучэбнай праграмы па кожным вучэбным прадмеце. **Форму і спосабы фіксацыі вучэбных дасягненняў вучняў настаўнік вызначае самастойна.**

*У рабочых матэрыялах можна выкарыстоўваць розныя ўмоўныя знакі:*

*«**» – вучань добра ведае вучэбны матэрыял і можа* ***прымяніць*** *яго на практыцы. Гэтым знакам адзначаецца толькі трывалае засваенне вучэбнага матэрыялу, цалкам самастойная і беспамылковая работа вучня;*

*«+» – ведае, умее, правільна выконвае, але зрэдку дапускае адзінкавыя памылкі;*

*«*±*» – ведае, але недастаткова ўпэўнена; выконвае заданні з невялікай колькасцю памылак, гэта значыць у большай ступені матэрыял засвоены, але патрабуецца невялікая дапамога;*

*«**» – выконвае некаторыя заданні, але дапускае вялікую колькасць памылак;*

*«–» – не валодае матэрыялам, пры выкананні заданняў практычна ва ўсіх выпадках робіць памылкі; і іншыя.*

Прыклад вядзення рабочых запісаў у табліцы на вучэбных занятках па навучанні грамаце прадстаўлены ў табліцы.

*Табліца*

**Кантроль за фарміраваннем уменняў і навыкаў вучняў на вучэбных занятках па навучанні грамаце**

|  |  |  |  |  |  |
| --- | --- | --- | --- | --- | --- |
| Прозвішча, імя вучня | Уменне вызначаць колькасць | | Уменне дзяліць словы на склады | Уменне выдзяляць націскны склад | І гэтак далей адпаведна вучэбнай праграме |
| слоў у сказе | складоў у слове |
| Іваноў С. |  | + | + | – |  |
| Пятроў А. | + | – | + | – |  |

Калі вучань не можа сам правільна выканаць заданне, педагог не ставіць у сваёй табліцы адпаведны знак ці ставіць знак «–», тым самым вызначаючы для сябе неабходнасць індывідуальнай работы з такім вучнем над незасвоеным матэрыялам. Пры гэтым ніякай адмоўнай славеснай ацэнкі педагог не дае. Ацэначныя меркаванні карэкціруюцца па меры засваення вучнем матэрыялу па вывучанай тэме, таму табліцы, графікі, ацэначныя лісты лепш запаўняць простым алоўкам.

У табліцах можна фіксаваць колькасць памылак і іх характар. У адпаведнасці з зафіксаванымі ў табліцы данымі настаўнік плануе і арганізуе дыферэнцыраваную і індывідуальную работу на вучэбных, стымулюючых і падтрымліваючых занятках. Педагог можа дадаткова распрацоўваць індывідуальныя лісты вучэбных дасягненняў вучняў.

У канцы навучальнага года педагог ажыццяўляе змястоўны аналіз вынікаў вучэбнай дзейнасці вучняў у адпаведнасці з патрабаваннямі вучэбнай праграмы. На аснове аналізу робіцца выснова аб наяўнасці цяжкасцяў у вучняў у засваенні вучэбнага матэрыялу, вызначаюцца шляхі, якія дазволяць ліквідаваць праблемы.

**Вядзенне класных журналаў, дзённікаў вучняў**

Ва УАСА выкарыстоўваюцца:

класныя журналы для I–IV (V) класаў, тыпавая форма, парадак вядзення якіх зацверджаны пастановай Міністэрства адукацыі Рэспублікі Беларусь ад 27 студзеня 2023 г. № 28 «Аб тыпавых формах класнага журнала» (у рэдакцыі пастановы Мінадукацыі ад 21 лістапада 2024 г. № 166);

дзённікі вучня III–IV класаў на рускай і беларускай мовах, тыпавая форма, парадак вядзення якіх зацверджаны пастановай Міністэрства адукацыі Рэспублікі Беларусь ад 17 жніўня 2022 г. № 267 «Аб тыпавых формах дзённіка вучня» (у рэдакцыі пастаноў Міністэрства адукацыі Рэспублікі Беларусь ад 16 мая 2023 г. № 157; ад 29 верасня 2023 г. № 314, ад 14 лютага 2025 г. № 38).

**Звяртаем увагу**, што выкарыстанне ва УАСА электронных дзённікаў не адмяняе вядзенне дзённікаў вучняў на папяровай аснове. **Вядзенне папяровых дзённікаў з’яўляецца абавязковым**.

У выпадку прыняцця **настаўнікам пачатковых класаў рашэння аб увядзенні ў II класе дзённікаў** у мэтах запісу дамашняга задання, адпрацоўкі навыкаў акуратнага яго запаўнення лічым магчымым выкарыстоўваць дзённік, тыпавая форма якога зацверджана для вучняў IІІ–IV класаў.

**Асаблівасці вядзення сшыткаў**

У I класе вучэбныя пісьмовыя заданні і кантрольныя работы па пісьму выконваюцца ў вучэбных дапаможніках «Пропісь 1», «Пропісь 2», «Пісьмо», па матэматыцы – у вучэбным дапаможніку «Матэматыка. 1 клас. Рабочы сшытак» (частка 1, частка 2), дапушчаных да выкарыстання Міністэрствам адукацыі Рэспублікі Беларусь. Афармленне кантрольнай работы па матэматыцы магчыма на асобным аркушы.

У II–IV класах усе віды навучальных работ выконваюцца ў сшытках для навучальных работ, а ўсе віды кантрольных работ – у сшытках для кантрольных работ. Сшыткі для кантрольных работ захоўваюцца ва ўстанове агульнай сярэдняй адукацыі на працягу года і выдаюцца вучням для выканання кантрольных работ і работ над памылкамі.

Усе пісьмовыя навучальныя і кантрольныя работы правяраюцца настаўнікам пасля кожных вучэбных заняткаў. Памылкі выпраўляюцца. У I–ІІ класах адзнакі ў балах не выстаўляюцца. Адзнакі за выкананне вучнямі III–IV класаў навучальных работ, у тым ліку самастойных работ, пераказаў і сачыненняў па беларускай і рускай мовах, выстаўленыя ў сшытках для навучальных работ, могуць заносіцца ў класны журнал і дзённік вучня па меркаванні настаўніка.

З мэтай папярэджання перагрузкі вучняў настаўніку неабходна сачыць за **аб’ёмам дамашняга задання**, тлумачыць на ўроку змест, парадак і прыёмы яго выканання. Рэкамендуецца пры выбары дамашняга задання арыентавацца на матэрыял падручнікаў і вучэбных дапаможнікаў, у якіх практыкаванні і заданні для выканання дома пазначаныя сігналамі-сімваламі. Пры гэтым трэба ўлічваць, што аб’ём і змест дамашняга задання настаўнік вызначае дыферэнцыравана, зыходзячы з канкрэтнай адукацыйнай сітуацыі і індывідуальных магчымасцей вучняў.

**На дом не задаюцца**:

заданні вучням І класа на працягу ўсяго навучальнага года па ўсіх вучэбных прадметах;

заданні вучням ІІ–IV класаў на выхадныя і святочныя дні, канікулы, а таксама пасля выканання пісьмовых кантрольных работ;

заданні па вучэбных прадметах «Асновы бяспекі жыццядзейнасці», «Музыка», «Фізічная культура і здароўе»;

мастацка-творчыя заданні па вучэбным прадмеце «Выяўленчае мастацтва»;

практычныя работы па вучэбным прадмеце «Працоўнае навучанне».

Заданні творчага, праблемнага характару задаюцца на дом па жаданні вучняў.

Для завучвання на памяць варта прапаноўваць толькі тыя вершы або ўрыўкі з вершаваных твораў, якія вызначаны вучэбнай праграмай. Асноўная работа па завучванні вершаваных твораў на памяць праводзіцца ў адпаведнасці з методыкай на вучэбных занятках.

**Пры арганізацыі пазакласнага чытання** вучняў варта кіравацца патрабаваннямі вучэбных праграм па вучэбных прадметах «Навучанне грамаце», «Русская литература (литературное чтение)» і «Беларуская літаратура (літаратурнае чытанне)».

Работа па арганізацыі пазакласнага чытання накіравана на прывучэнне вучняў да сістэматычнага самастойнага чытання кніг у пазаўрочны час. Прадметам чытання-разгледжвання на занятках пазакласнага чытання з’яўляецца мастацка аформленая дзіцячая кніга. Пры складанні настаўнікам рэкамендацыйных спісаў літаратуры да ўрока пазакласнага чытання варта ўлічваць магчымасці бібліятэкі ўстановы адукацыі і раённай бібліятэкі, а таксама арганізаванага ў класе кутка чытання. Азнаямленне з тэмай урока пазакласнага чытання і кнігамі для чытання да першага ўрока пазакласнага чытання ажыццяўляецца ў пачатку навучальнага года на адным з першых урокаў літаратурнага чытання, а далей на ўроку пазакласнага чытання паведамляецца тэма наступнага ўрока пазакласнага чытання.

У III–IV класах фарміраванне самастойнай чытацкай дзейнасці ўключае абавязковае наведванне бібліятэк з мэтай выбару кніг для чытання.

**Звяртаем увагу,** што з 1 верасня 2025 года ўступае ў сілу абноўленае Палажэнне аб групах падоўжанага дня ва ўстановах адукацыі, якія рэалізуюць адукацыйныя праграмы агульнай сярэдняй адукацыі, спецыяльных школах, зацверджанае пастановай Міністэрства адукацыі Рэспублікі Беларусь ад 19 чэрвеня 2025 г. № 107.

У абноўленае Палажэнне аб групах падоўжанага дня ўнесены змены: пашыраны напрамкі работы груп падоўжанага дня; удакладнены парадак іх фарміравання і арганізацыі работы.

**Інфармуем**, што Указам Прэзідэнта Рэспублікі Беларусь ад 18 красавіка 2022 г. № 145 «Аб удасканаленні арганізацыі дарожнага руху» ўнесены змены ва Указ № 551 ад 28 лістапада 2005 г., звязаныя з правіламі дарожнага руху.

З мэтай фарміравання адказных паводзін вучняў неабходна на вучэбных занятках і ў пазаўрочнай дзейнасці акцэнтаваць увагу вучняў на няўхільным выкананні правіл дарожнага руху.

**4. Дадатковыя рэсурсы**

Карысную інфармацыю пры падрыхтоўцы да вучэбных заняткаў можна знайсці на наступных **інтэрнэт-рэсурсах**:

[*https://adu.by*](https://adu.by)– нацыянальны адукацыйны партал;

*https://www.belarus.by* – афіцыйны сайт Рэспублікі Беларусь;

[*http://www.belstat.gov.by*](http://www.belstat.gov.by) – Нацыянальны статыстычны камітэт Рэспублікі Беларусь;

[*https://pravo.by*](https://pravo.by) – Нацыянальны прававы Інтэрнэт-партал Рэспублікі Беларусь;

[*https://eior.by*](https://eior.by) – адзіны інфармацыйна-адукацыйны рэсурс   
(прызначэнне – падтрымка вучняў, якія атрымліваюць агульную сярэднюю адукацыю ў адпаведнасці з індывідуальным вучэбным планам, а таксама вучняў, якія па ўважлівых прычынах часова не могуць наведваць установу адукацыі);

[*http://boxapps.adu.by*](http://boxapps.adu.by) – камплекты інтэрактыўных дыдактычных матэрыялаў па вучэбных прадметах.

**Звяртаем увагу**, што дзяржаўнае прадпрыемства «Выдавецтва “Адукацыя і выхаванне”» па заказе Міністэрства адукацыі Рэспублікі Беларусь выпусціла серыі кніг «Славим Родину трудом», «Я горжусь! / Я ганаруся!». Змест кніг серыі «Славим Родину трудом» накіраваны на папулярызацыю і павышэнне прэстыжу рабочых прафесій у рамках праграмы ранняй прафесійнай арыентацыі дзяцей; кнігі серыі «Я горжусь! / Я ганаруся!» накіраваны на фарміраванне ў вучняў гістарычнай памяці, выхаванне павагі да сваёй Айчыны.

Кнігі гэтых серый могуць быць выкарыстаны педагагічнымі работнікамі ўстаноў адукацыі пры падборы дыдактычных матэрыялаў для ўрокаў, у пазавучэбнай дзейнасці (на класных і інфармацыйных гадзінах), на занятках па інтарэсах у групах падоўжанага дня, пры правядзенні адзіных урокаў, прысвечаных памятным падзеям, дзяржаўным святам і знамянальным датам.

Рэкамендацыі па выкарыстанні ў адукацыйным працэсе кніг серый «Славим Родину трудом», «Я горжусь! / Я ганаруся!» размешчаны на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*.*

**5. Арганізацыя метадычнай работы**

У план работы метадычных фарміраванняў настаўнікаў пачатковых класаў (школы маладога настаўніка, творчых і праблемных груп, школьнага, раённага (гарадскога) вучэбна-метадычнага аб’яднання настаўнікаў пачатковых класаў і інш.) у 2025/2026 навучальным годзе прапануецца ўключыць актуальныя пытанні арганізацыі адукацыйнага працэсу і методыкі выкладання вучэбных прадметаў на I ступені агульнай сярэдняй адукацыі.

Дзейнасць метадычных фарміраванняў варта планаваць на аснове аналізу вынікаў метадычнай работы за папярэдні навучальны год з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў і запытаў.

На жнівеньскіх інструктыўна-метадычных пасяджэннях настаўнікаў пачатковых класаў рэкамендуецца абмеркаваць з педагогамі наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу ва ўстановах агульнай сярэдняй адукацыі ў 2025/2026 навучальным годзе:

навацыі Кодэкса Рэспублікі Беларусь аб адукацыі;

нарматыўныя прававыя акты, якія рэгулююць пытанні арганізацыі адукацыйнага працэсу на І ступені агульнай сярэдняй адукацыі;

абноўленыя вучэбныя праграмы, падручнікі і вучэбныя дапаможнікі для арганізацыі адукацыйнага працэсу на I ступені агульнай сярэдняй адукацыі;

асаблівасці выкарыстання адзінага інфармацыйна-адукацыйнага рэсурсу *(*[*https://eior.by*](https://eior.by/)*)*;

кампаненты вучэбна-метадычных комплексаў адукацыйнага працэсу на I ступені агульнай сярэдняй адукацыі.

2. Патрабаванні да арганізацыі адукацыйнага працэсу:

стварэнне здароўезберагальных і бяспечных умоў арганізацыі адукацыйнага працэсу;

рэалізацыя выхаваўчага патэнцыялу вучэбных заняткаў;

рэалізацыя міжпрадметных сувязей.

3. Рэалізацыя задач Года добраўпарадкавання ва ўстанове адукацыі і на прылеглай тэрыторыі.

4. Аналіз вынікаў работы метадычных фарміраванняў настаўнікаў пачатковых класаў у 2024/2025 навучальным годзе. Планаванне работы метадычных фарміраванняў на 2025/2026 навучальны год.

На пасяджэннях метадычных фарміраванняў настаўнікаў выяўленчага мастацтва на працягу навучальнага года рэкамендуецца разгледзець пытанні методыкі выкладання вучэбных прадметаў з улікам наяўнага эфектыўнага педагагічнага вопыту настаўнікаў рэгіёну:

выкарыстанне выхаваўчага патэнцыялу вучэбных прадметаў на I ступені агульнай сярэдняй адукацыі для фарміравання асобы вучня як патрыёта і грамадзяніна, яго маральных якасцей; каштоўнасных адносін да свайго здароўя і навакольнага асяроддзя; гатоўнасці да працягу адукацыі і прафесійнага самавызначэння;

фарміраванне навыкаў самастойнай вучэбнай дзейнасці на I ступені агульнай сярэдняй адукацыі;

распрацоўка і выкарыстанне кампетэнтнасна-арыентаваных заданняў даследчага, праблемнага характару на вучэбных занятках у пачатковых класах, у тым ліку сітуацыйных задач як сродку развіцця прадметных і метапрадметных кампетэнцый вучняў;

методыка арганізацыі даследчай і эксперыментальнай дзейнасці як рэсурсу фарміравання даследчай кампетэнцыі вучняў;

выкарыстанне лічбавых тэхналогій для арганізацыі адукацыйнага працэсу, уключаючы тэхналогіі штучнага інтэлекту;

прымяненне фарміруючага ацэньвання на вучэбных занятках як умовы атрымання зваротнай сувязі ад вучняў і развіцця навыку прымянення ведаў на практыцы;

пабудова эфектыўнага ўзаемадзеяння з законнымі прадстаўнікамі вучняў у адукацыйным працэсе з мэтай стварэння адзінай адукацыйнай прасторы;

выкарыстанне эфектыўных адукацыйных стратэгій і дыферэнцыраванага навучання ў рабоце з адоранымі дзецьмі;

ключавыя аспекты пераемнасці дашкольнай, пачатковай і агульнай сярэдняй адукацыі, іх уплыў на паспяховае развіццё вучняў.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://www.akademy.by*](https://www.akademy.by)*/* [*Актуальныя матэрыялы / Аб Акадэміі/ Мерапрыемствы, якія праводзяцца ў перыяд паміж павышэннямі кваліфікацыі*](https://www.akademy.by/index.php/ru/aktual/37-anons-2?clckid=41dea54c)*).*

Навукова-інфармацыйную і арганізацыйна-метадычную дапамогу настаўнікам пачатковых класаў аказваюць часопісы «Пачатковая школа», «Пачатковае навучанне: сям’я, дзіцячы сад, школа» (дзяржаўнае прадпрыемства «Выдавецтва “Адукацыя і выхаванне”»). У дадзеных друкаваных выданнях асвятляюцца новыя педагагічныя ідэі і падыходы ў навучанні і выхаванні вучняў на I ступені агульнай сярэдняй адукацыі, публікуюцца вынікі навуковых даследаванняў, сцэнарыі ўрокаў, матэрыялы для пазакласнай работы.